
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Представено от „ЕН-ТАБАКО“ ЕООД, уведомление за инвестиционно предложение (ИП) за: «Напояване на селскостопански блок с отглеждани култури в земеделски земи, чрез поливна система- лентова дъждовална поливна машина, в местността „Шопските парцели“, землище гр. Бяла Слатина, община Бяла Слатина, област Враца»,     
Във връзка с внесено в РИОСВ- Враца уведомление от: „ЕН-ТАБАКО“ ЕООД за инвестиционно предложение (ИП) за: «Напояване на селскостопански блок с отглеждани култури в земеделски земи, чрез поливна система- лентова дъждовална поливна машина, в местността „Шопските парцели“, землище гр. Бяла Слатина, община Бяла Слатина, област Враца»,   на основание чл.5, ал.2 от Наредбата за ОВОС, РИОСВ- Враца уведомява за следното: 

 
І. По отношение на изискванията на глава шеста, раздел трети на Закона за опазване на околната среда (ЗООС): 


Съгласно представената информация (в уведомлението) се предвижда извършване на следните дейности:
  
Предвижда се Напояване на селскостопански блок с отглеждани култури в земеделски земи, чрез поливна система- лентова дъждовална поливна машина. 

 
Водовземането ще е от съоръжение на Напоителни системи ЕАД, клон Монтана. За обекта има подписан предварителен договор за доставка на вода за напояване с Напоителни системи ЕАД, клон Мизия. 

 
Ще се напоява масив с площ 636.164 дка в м. Шопските парцели, землище Бяла Слатина. Водовземането ще бъде от водно тяло с код BG1IS135R1026 - р. Искър от вливане на р. Златна Панега при Червен бряг до вливане на р.Гостиля при Ставерци. Общия брутен воден обем на сезон е определен 265200 м3 вода, съгласно Наредбата за нормите за водопотребление. 

 
Реализацията на ИП не изисква промени в пътната инфраструктура.

По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 1, б. “в”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.


Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).  

Предвид полученото в РИОСВ – Враца (вх. № ОВОС-ЕО-467-(5) от 20.10.2026 г.) становище на Басейнова дирекция “Дунавски район” (копие от което се предоставя за съобразяване): 

- Реализирането на инвестиционното предложение е допустимо: 

 

- Допустимо спрямо  ПУРБ 2022 – 2027 г.. в Дунавски район за басейново управление.  

 

В ПУРБ 2022-2027 г. няма предвидени забрани и ограничения, касаещи реализирането на ИП.

 

Планираните в ИП дейности са насочени към оптимизиране разходите на вода чрез въвеждане на водоспестяващи технологии, предпоставка за минимизиране на ползваните водни количествата от повърхностното ВТ. В тази връзка дейностите от ИП са в изпълнение на мярка с код EW_1 и код на действие EW_1_1.

 

- Допустимо спрямо  ПУРН 2022 – 2027 г. в Дунавски район за басейново управление. 

 

Съгласно представената информация, имотите обект на ИП не попадат в райони със значителен потенциален риск от наводнения, утвърдени от Министъра на околната среда и водите със Заповед РД-804/10.08.2021 г. Планираните дейности в ИП не създават предпоставки за увеличаване на риска от наводнения. В ПУРН 2022 – 2027 г., няма заложени конкретни мерки, предвидени забрани и ограничения, касаещи реализацията на дейностите в ИП, и не са в противоречие с предвидените мерките в плана. 

 

- Допустимо спрямо Закона за водите. 

 
- Съгласно представената информация планираните в ИП дейности не предвиждат ползване и/или водовземане от подземни води, както и няма посочени дейности, които биха могли да доведат до пряко замърсяване на подземните води. При спазване на добрите земеделски практики и описаните по-долу мерки и нормативни изисквания (в т. ч. забрани и ограничения), не се очаква реализирането на предвидените в ИП дейности да окаже негативно влияние върху ПВТ и да доведе до не постигане на поставените цели.


- Реализацията на ИП „Напояване на селскостопански блок с отглеждани култури в земеделски земи, чрез поливна система- лентова дъждовална поливна машина, в местността „Шопските парцели“, землище гр. Бяла Слатина, община Бяла Слатина, област Враца“.не се очаква да окаже негативно въздействие върху водите и водните екосистеми, както и да създаде предпоставка за увеличаване на риска от наводнения. 

 
ИП е допустимо спрямо ПУРБ и ПУРН в Дунавски район за периода 2022 – 2027 г., и спрямо Закона за водите и наредбите към него. Дейностите от ИП са в изпълнение на мярка от ПУРБ 2022-2027 г с код EW_1 и код на действие EW_1_1. 

 
Предвиденото в ИП напояване с доставчик на вода „Напоителни системи“ ЕАД, не подлежи на разрешителен режим съгласно ЗВ.


ІI. По отношение на изискванията на чл.31 от Закона за биологичното разнообразие (ЗБР): 


След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 

 
Най-близо разположената защитена зона, на 10.100 км от обекта, е BG0000508 „Река Скът“ за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г).


Така заявеното инвестиционно предложение (ИП) попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


III.  По отношение на изискванията на Закона за водите (ЗВ):   

 
При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.  


Копие от писмото е изпратено до: Община Бяла Слатина, обл. Враца,  БДДР  






/отговорено от РИОСВ-Враца на 21.10.2026г./

